text: “Børn hjálpa børnum” í Klaksvík
text: #000001
text: Leygardagin 29. mars mugu klaksvíkingar minnast til at hava pening tøkan, tí tá skipar ABC barnahjálp fyri hurð til hurð innsavning í Klaksvík. Tað vera børn saman við vaksnum, sum frá klokkan 13.00 fara at savna inn undir heitinum Børn hjálpa børnum
text: #000002
text: ABC barnahjálp heitir á foreldur í Klaksvík um at tekna seg at hjálpa til við innsavningini saman við børnum sínum. Innsavningin er eitt gott høvi hjá foreldrum at gera nakað øðrvísi og gott saman við børnunum.
text: #000003
text: Tey, sum ynskja at hjálpa til við innsavningini, kunnu ringja til ella skriva til ABC barnahjálp á telefon 222585 ella skriva til abc@abc.fo. Eisini ber til at tekna til gjøgnum Facebook.
text: #000004
text: Innsavnararnir skulu møta í hølunum hjá ABC barnahjálp, leygardagin 29. mars kl. 12.00, har tey fáa eina bússu og eina rutu at ganga eftir.
text: #000005
text: Innsavningin Børn hjálpa børnum, sum byrjar kl. 13.00, er til frama fyri børn á barnaheiminum hjá ABC barnahjálp í Monrovia í Liberia og børnunum í skúlanum í Dakar í Senegal.
text: #000006
text: Hetta er fyrstu ferð, at ABC barnahjálp skipar fyri hurð til hurð innsavning. Tiltakið er ein royndarverkætlan, sum er samskipað saman við Monicu í Holusteini. Monica er í starvsroynd hjá ABC barnahjálp í sambandi við útbúgving sína ”3K” á Diakonissestiftelsen á Frederiksberg. Ætlanin er so við og við at víðka innsavningina til at fevna um alt landið.
text: #000007
text: Á myndini undir tekstinum er Monica, t.h., saman við systrini Rebeccu.
text: #000009